**Előterjesztés**

**Hévíz Város Önkormányzat Képviselő-testületének**

**2024. december 19-i nyilvános ülésére**

**Tárgy:** HÉVÍZ-BALATON AIRPORT Kfttaggyűlésre mandátumok biztosítása

**Az előterjesztő:** Naszádos Péter polgármester

**Készítette:** dr. Tüske Róbert jegyző

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város polgármestere

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft. (székhelye: 8380 Hévíz, Kossuth L. u. 1., cégjegyzékszám: Cg. 20–09–072648) a Magyar Állam 90,3 %-os és Hévíz Város Önkormányzat 9,7%-os tulajdonában áll. Főtevékenység: 52.23’08 Légi szállítást kiegészítő szolgáltatás és Hévíz-Balaton reptér üzemeltetése.

HÉVÍZ-BALATON AIRPORT Kft. Társasági Szerződésének 11.16., 11.7.,11.19. pontjai értelmében, a Társaság Szerződés 11.7. l) alpontja alapján írásbeli szavazást kezdeményeznek az alábbi tárgykörben:

1. napirendi pont: Döntés HÉVÍZ-BALATON AIRPORT Kft. 2025. évi Üzleti Tervének jóváhagyásáról

Hévíz Város Önkormányzat álláspontja Polgármester Úr által aláírt szavazólappal lesz képviselve. Ehhez szükséges a Képviselő-testület véleményét kialakítani.

HÉVÍZ-BALATON AIRPORT Kft. 2025. évi Üzleti Tervét 6.118.139.000, - Ft mérlegfőösszeggel, és 12.239, - Ft adózott eredménnyel tervezi. A 2025-ös évben 1.903.000.000,-Ft működési bevételből az értékesítés nettó árbevétele és pénzügyi bevételek mellett 879.676.317,-Ft kormányzati támogatással is számol. Hévíz Város Önkormányzat részéről pénzügyi hozzájárulással továbbra sem tervez.

A 2025. évi üzleti terv jóváhagyásáról szóló tartozó előterjesztés része a, HBA\_2025 Üzleti Terv, HBA\_2025 Üzleti Terv Összegző elnevezésű dokumentumok, továbbá a taggyűlés fenti döntésre irányuló határozat-tervezetet tartalmazó szavazólap is csatolásra került.

A hitelesített szavazólapot legkésőbb 2024. december 30. napjáig kell visszajuttatni a Hévíz-Balaton Airport Kft. részére.

Jelen előterjesztést a Felügyelőbizottság is tárgyalta -elfogadásra javasolja-, amely 14/2024 számú határozata mellékleteként csatolásra került.

Kérem a Tisztelt Képviselő-testületet a határozati javaslat elfogadására.

A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a **HÉVÍZ-BALATON AIRPORT Korlátolt Felelősségű Társaság** (székhelye: 8380 Hévíz, Kossuth L. u. 1., cégjegyzékszám: Cg. 20-09-072648, a továbbiakban: a Társaság) tagjai elé a társasági szerződés 11.7. l) pontja alapján írásbeli szavazásra bocsátott határozati javaslatról mandátumot biztosít a polgármester részére.

2. Ülés tartása nélküli döntéshozatal.

A polgármester az alábbi határozati javaslatról szavazzon igennel:

**16. sz. Határozati javaslat:**

Taggyűlés az Ügyvezető által írásban előterjesztett, HÉVÍZ-BALATON AIRPORT Kft. 2025. évi Üzleti Tervét 6.118.139.000, - Ft azaz hatmilliárd-egyszáztizennyolcmillió-százharminckilenc forint mérlegfőösszeggel, és 12.239, - Ft azaz tizenkettőezer-kettőszázharminckilenc forint adózott eredménnyel elfogadja.

Felelős: Naszádos Péter

Határidő: 2024. december 30.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető |  |  |
|  |  |  |  |